星玄|巨蟹男周星馳僅拎過1次金像獎影帝 巔峰之作《功夫》終鬥不過朝偉
2024年04月18日 00:00
東網電視
更多新聞短片
今日係4月18日農曆三月初十,幸運星係巨蟹座,幸運指數排第一,單身者可以打破感情悶局。巨蟹男周星馳早前喺網上宣布,開拍《女足》(前名《少林女足》),而且公開招募演員,除咗搵嚟神級影帝宋康昊擔演《女足》球證一角,仲公布有兩名「真.女足」加盟,包括有「翻版王祖賢」之稱嘅趙麗娜,同埋現役「國足」李佳悅,星爺你幸運指數排第一,相信好快就會集齊心目中必要人選,開鏡在望。
其實周星馳自入行以來,有無數經典作品,但原來佢曾7度入圍爭金像獎影帝,直至2002年憑《少林足球》首封帝。周星馳巔峰之作《功夫》,當年不但以61,278,697港幣的票房,成為香港電影史上最高的港產片票房紀錄,更橫掃《第24屆香港電影金像獎》16項提名,雖然最終與《2046》平分秋色,獲得六個大獎,卻先後輸畀憑《旺角黑夜》獲得「最佳導演」嘅爾冬陞,以及憑《2046》獲得「最佳男主角」嘅梁朝偉,唔少網民都戥佢唔抵。
至於肖牛嘅朋友貴人運強,家中長輩是你嘅經濟後盾。眾所周知,肖牛嘅BLACKPINK成員Lisa係家中獨女,而佢媽媽又生於名門家族,數數手指Lisa都可以話係富三代。佢早前突然現身出席緋聞男友嘅家族品牌時裝騷,事業愛情兩得意嘅佢,亦對外宣布自立個人品牌,而日前據外媒報道,Lisa在美國比華利山斥資約3,080萬港元購入一幢獨立屋別墅,方便她喺當地發展演藝活動,Lisa你有咁強勁嘅後盾,相信你嘅目標好快就會實現。